ORDE do 1 de decembro de 2009 pola que se fixan os prezos derivados dos servizos xestionados pola Consellería do Medio Rural, referente a plantas forestais, semente e piñas de sequeiro.
CONSELLERÍA DO MEDIO RURAL — III. OUTRAS DISPOSICIÓNS — 15/12/2009

A Consellería de Agricultura, Gandaría e Montes, en cumprimento do precepto establecido no artigo 6 da Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, publicou mediante a Orde do 17 de febreiro de 1997 os prezos privados dos servizos xestionados por ela, referentes a doses seminais, determinacións analíticas, plantas e sementes de viveiro, semente e piñas de sequeiro e especies cinexéticas.
Posteriormente, coa modificación da estrutura orgánica da Xunta de Galicia establecida no Decreto 347/1997, creouse a Consellería de Medio Ambiente, que mediante a Orde do 31 de marzo de 1999 modificou os prezos referentes a plantas forestais, semente e piñas de sequeiro.
Hoxe en día, coa Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, establécese, segundo o artigo 4.4º, que as modificacións das contías dos instrumentos as que se refire esta lei deberán ser propostas pola consellería correspondente.
Dada a estrutura orgánica actual da Xunta de Galicia fixada no Decreto 211/2005, do 3 de agosto, no que se integra a Consellería do Medio Rural, da cal dependen os servizos sinalados na Orde do 31 de marzo de 1999, cómpre derrogar expresamente estas epígrafes e substituílos polos establecidos nesta orde.
Por todo isto, e despois do informe favorable da Consellería de Economía e Facenda,
DISPOÑO:
Artigo único
1. Os prezos exixibles polos servizos prestados pola Consellería do Medio Rural referentes a plantas forestais, semente e piñas de sequeiro son os que se fixan no anexo desta orde.
2. As tarifas fixadas no anexo desta orde entenderanse, se é o caso, co IVE incluído.
Disposición derrogatoria
Quedan derrogados as epígrafes I e II do anexo da Orde do 31 de marzo de 1999 pola que se fixan os prezos derivados dos servizos xestionados pola Consellería de Medio Ambiente, referente a plantas forestais, semente e piñas de sequeiro.
Disposición derradeira
Esta orden entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de decembro de 2009.
Samuel Juárez Casado
Conselleiro do Medio Rural
ANEXO
I. Venda de plantas forestais en viveiro. Código 361800.
I.1. Híbridos artificiais de Castanea spp.
De 0,50 m ata 1m: 1,65 /unidade.
Máis de 1 m: 2,20 /unidade.
II. Venda de semente e piñas en secadoiro. Código 361900.
II.1. Coníferas.
Pinus pinaster:
1A. Noroeste litoral, categoría identificada: 55,80 /kg.
1A. Noroeste litoral, categoría seleccionada: 61,43 /kg.
Categoría cualificada: 135,2 /kg.
Pinus radiata:
01. Galicia litoral, categoría identificada: 55,80 /kg.
02. Montañas e mesetas interiores de Galicia, categoría identificada: 55,80 /Kg.
Pinus sylvestris:
10. Sª Guadarrama, categoría seleccionada: 141,3 /kg.
Pseudotsuga menziesii, categoría cualificada: 235 /kg.
II.2. Frondosas.
Acer pseudoplatanus:
02. Montañas e mesetas interiores de Galicia, categoría identificada: 25 /kg.
Alnus glutinosa:
02. Montañas e mesetas interiores de Galicia, categoría identificada: 150 /kg.
Betula pubescens:
01. Galicia litoral, categoría identificada: 120 /kg.
02. Montañas e mesetas interiores de Galicia, categoría identificada: 120 /kg.
Castanea sativa:
02. Montañas e mesetas interiores de Galicia, categoría identificada: 6 /kg.
03. Litoral astur-cántabro, categoría identificada: 6 /kg.
04. Vertente setentrional cantábrica, categoría identificada: 6 /kg.
05. Vertente meridional cantábrica-Lomas de la Maragatería, categoría identificada: 6 /kg.
Fagus sylvatica:
01. Serra do Courel-Os Ancares, categoría identificada: 60 /kg.
Fraxinus angustifolia:
02. Montañas e mesetas interiores de Galicia, categoría identificada: 27 /kg.
04. Vertente setentrional cantábrica, categoría identificada: 27 /kg.
Fraxinus excelsior:
02. Montañas e mesetas interiores de Galicia, categoría identificada: 27 /kg.
Prunus avium:
02. Montañas e mesetas interiores de Galicia, categoría identificada: 140 /kg.
Categoría cualificada: 150,45 /kg.
Quercus ilex:
A. Galicia-O Bierzo, categoría identificada: 7,25 /kg.
Quercus petraea:
01. Galicia, categoría seleccionada: 8 /kg.
Quercus robur:
01. Galicia:
Categoría identificada: 7,25 /kg.
Categoría seleccionada: 8 /kg.
Quercus rubra:
01. Galicia, categoría seleccionada: 8 /kg.
Quercus suber:
A. Galicia-O Bierzo, categoría identificada: 7,25 /kg.
Quercus pyrenaica:
02. Galicia meridional, categoría identificada: 7,25 /kg.
Sorbus aucuparia:
03. Litoral astur-cántabro, categoría identificada: 345 /kg.
Ulmus glabra:
03. Litoral astur-cántabro, categoría identificada: 103,5 /kg.
II.3. Por levar adiante as operacións de procesamento de froitos de Pinus spp.: 12 /kg.
II.4. Por levar adiante as operacións de procesado de froitos de fagáceas: 4 /kg.
II.5. Por levar adiante as operacións de procesamento de froitos de frondosas de sementes de baixa densidade: 15 /kg.